Rijeka, 28. studenog 2020.g.

**NAJAVA DOGAĐANJA I POZIV ZA MEDIJE**

**IZRADA PRVOG NENAVIJAČKOG MURALA U SUSJEDSTVU ŠKURINJE EPK**

**U subotu, 28. studenog 2020.g. u susjedstvu Škurinje, jednom od 27 susjedstava Europske prijestolnice kulture od 9.00 do 16.00 sati nastavit će se akcija izrade prvog zajedničkog nenanvijačkog murala. Akcija će se održati u ulici Save Jugo Bujkova, na dječjem igralištu uz mjesni odbor** (Save Jugo Bujkove 44, Rijeka)**, pod vodstvom Nicol Načinović.**

Sudjelovanje je otvoreno i besplatno za sve zainteresirane, **a događanje je organizirano uz poštivanje svih važećih mjera za sprječavanje zaraze bolešću COVID-19. Svi se posjetitelji pozivaju na pojačanu osobnu higijenu, fizičku udaljenost te ispravno nošenje zaštitnih maski za lice. Ne preporučuje se dolazak osobama starije životne dobi ili oboljelima od kroničnih bolesti.**

Naime,škurinjsko područje izrazito je obilježeno muralima navijačke tematike. Na uočljivim mjestima gotovo i nema prostora za drugačije oblike kreativnog i umjetničkog izražavanja. Izabrano mjesto nalazi se u ostacima objekta koji je pri izgradnji naselja služio za smještaj radnika, a potom kao prostor mjesne zajednice i neadekvatan prostor društvenog života koji je ipak mnogima ostavio lijepe uspomene. Danas je na tom prostoru uređen dječji parkić, vrlo popularna točka za igru i druženje, a koja će se dodatno oplemeniti muralom šarene i razigrane tematike prikaza balthazarovskih motiva.

Detaljni raspored događanja:

09.00 sati Kratki sastanak, priprema materijala, oblačenje odjela, organizacija

09.30 sati Početak rada, primjena boje, bojanje zidova

12.00 sati Pauza

12.30 sati Nastavak – primjena boje, bojanje zidova

14.00 sati Pauza za ručak

14.45 sati Nastavak rada

16.00 sati Završavanje radova i spremanje materijala

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42